**รายงานการประชุมสภาองค์การบริหารส่วนตำบลนาไม้ไผ่สมัยสามัญ สมัยที่ 3/2560ประจำปี 2560**

**เมื่อวันที่ 15 สิงหาคม 2560 เวลา 14.00 น.**

**ณ ห้องประชุมเฉลิมพระเกียรติ 80 พรรษา องค์การบริหารส่วนตำบลนาไม้ไผ่**

**ผู้มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายสบาย | รัตนบุรี | ประธานสภาฯ |
| 2. | นายสมบูรณ์ | รักษ์ศรีทอง | รองประธานสภาฯ |
| 3. | นายนพดล | ไชยศร | เลขานุการสภาฯ |
| 4. | นายวิชาชาญ | ชนูดหอม | ส.อบต.หมู่ที่ 1 |
| 5. | นายเสริมศักดิ์ | พฤกษพนม | ส.อบต.หมู่ที่ 2 |
| 6. | นายพงษ์ศักดิ์ | พรหมดนตรี | ส.อบต. หมู่ที่ 3 |
| 7. | นายสมใจ | ศรีระษา | ส.อบต.หมู่ที่ 4 |
| 8. | นายสมนึก | สมมาตร | ส.อบต.หมู่ที่ 4 |
| 9. | นางสิริญญา | สังข์การณ์ | ส.อบต.หมู่ที่ 5 |
| 10. | นายขจร | แก้วสว่าง | ส.อบต.หมู่ที่ 5 |
| 11. | นายรัตตะภูมิ | คงยงค์ | ส.อบต.หมู่ที่ 6 |
| 12. | นายสัมพันธ์ | จีนประสม | ส.อบต.หมู่ที่ 6 |
| 13. | นายพรชัย | รัตนคช | ส.อบต.หมู่ที่ 7 |
| 14. | นายอภินันต์ | หนูริง | ส.อบต.หมู่ที่ 8 |
| 15. | นายวิชาญ | ทรัพย์พระอินทร์ | ส.อบต.หมู่ที่ 8 |
| 16. | นางสาวเสาวรัตน์ | ช่วยเกิด | ส.อบต.หมู่ที่ 9 |
| 17. | นายสมพร | รัตนคช | ส.อบต. หมู่ที่ 9 |
| 18. | นายผล | กล้าปราบโจร | ส.อบต.หมู่ที่ 10 |
| 19. | นางสาวนงลักษณ์ | ตาดทอง | ส.อบต.หมู่ที่ 10 |
| 20. | นายสมยศ | รักษาแก้ว | ส.อบต.หมู่ที่ 11 |
| 21. | นายณรงค์ | อักษรไทย | ส.อบต.หมู่ที่ 11 |
| 22 | นายไพศาล | แก้วตาทิพย์ | ส.อบต.หมู่ที่ 12 |
| 23. | นางศรีสุดา | ชำนาญกิจ | ส.อบต.หมู่ที่ 13 |
| 24. | นายชัยณรงค์ | เพชรส่งศรี | ส.อบต.หมู่ที่ 14 |

**ผู้ไม่มาประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายภัฎศชลญ์ | แร่ทอง | ส.อบต.หมู่ที่ 2(ขาด) |
| 2. | นายพรศักดิ์ | ภักดีสุวรรณ | ส.อบต.หมู่ที่ 7 (ขาด) |
| 4. | นายอภิชาติ | รัตนบุรี | ส.อบต.หมู่ที่ 12 (ขาด) |
| 5. | นายเดชภณ | แก้วคุ้มภัย | ส.อบต.หมู่ที่ 14(ขาด) |

**ผู้เข้าร่วมประชุม**

|  |  |  |  |
| --- | --- | --- | --- |
| **ลำดับที่** | **ชื่อ – สกุล** | | **ตำแหน่ง** |
| 1. | นายชัยพิภัทร | รัตนบุรี | นายก อบต. |
| 2. | นายสายันท์ | นิธิสกุลกาญจน์ | รองนายก อบต. |
| 3. | นายสุชาติ | หนูในนา | รองนายก อบต. |
| 4. | นายบุญสิทธิ์ | ชอบทำกิจ | เลขานุการนายก อบต. |
| 5. | นายอรุณ | ชูประจง | ผอ.กองช่าง |
| 6. | นางอรอุษา | คงหอม | จนท.วิเคราะห์ฯ |
| 7. | นางจีรภรณ์ | คชพันธ์ | ผช.ธุรการ |

**เริ่มประชุม 14.00 น.**

**เรื่องก่อนระเบียบวาระการประชุม**

เมื่อที่ประชุมพร้อมแล้วเลขานุการสภาอบต.นาไม้ไผ่กล่าวเรียนเชิญประธานสภาฯจุดธูปเทียนบูชาพระรัตนตรัยและได้ดำเนินการประชุมตามระเบียบวาระการประชุมดังนี้

**ประธานสภาฯ** ตามที่สภาองค์การบริหารส่วนตำบลนาไม้ไผ่ ได้กำหนดการประชุมสมัยสามัญ 4 สมัย ซึ่งครั้งนี้เป็นการประชุมสมัยสามัญ สมัยที่ 3/2560 และได้กำหนดไว้ในระหว่างวันที่ 1 -15 สิงหาคม 2560 โดยมีกำหนดไว้ 4 สมัย นั้น สำหรับวันนี้ก็มีเรื่องที่จะประชุมดังนี้

**ระเบียบวาระที่ 1 เรื่องที่ประธานแจ้งให้ที่ประชุมทราบ**

**1.1 การเปิดรับคำขอรับจัดสรรเงินค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการ**

**ใช้รถใช้ถนน**

**ประธานสภาฯ** ขอเชิญท่านปลัด อบต.

**นายนพดล ไชยศร** สำหรับเรื่องนี้การได้รับแจ้งเป็นหนังสือจากทางจังหวัด โดยกรมการขนส่งทางบก มีกำหนดเปิดรับแบบคำขอรับจัดสรรเงินเป็นค่าอุปกรณ์ช่วยเหลือผู้พิการอันเนื่องมาจากการประสบภัยที่เกิดจากการใช้รถใช้ถนน ประจำปีงบประมาณ พ.ศ. 2560 ในระหว่างวันที่ 1– 30 สิงหาคม 2560 ได้ที่สำนักงานกองทุนเพื่อความปลอดภัยในการใช้รถใช้ถนน สำนักมาตรฐานงานทะเบียนและภาษีรถกรมการขนส่งทางบก หรือสำนักงานขนส่งจังหวัดทั่วประเทศ

**ที่ประชุม** รับทราบ

**ระเบียบวาระที่ 2 เรื่องรับรองรายงานการประชุมสภาครั้งที่แล้ว (เมื่อวันที่ 12กรกฎาคม2560)**

**นายนพดล ไชยศร** เลขานุการสภา ได้มีการทบทวนรายงานการประชุมครั้งที่แล้ว โดยได้มีการสอบถามสมาชิกในที่ประชุมว่าต้องการให้มีการแก้ไขอะไรหรือไม่

**ที่ประชุม** ให้มีการเพิ่มเติมในส่วนของผู้เข้าร่วมประชุมโดยให้เพิ่มนายอรุณ ชูประจง ผอ.กองช่าง และให้แก้ไขในส่วนของนางสิรัญญา สังข์การณ์ จากขาดการประชุมเป็นการลาป่วย เนื่องจากได้มีการส่งใบลาป่วยแล้ว

**ที่ประชุม** รับรอง

**ระเบียบวาระที่ 3 เรื่องด่วน/พิจารณา**

**3.1 เรื่อง ขอความเห็นชอบแผนพัฒนาท้องถิ่นสี่ปี (พ.ศ. 2561 – 2564) เพิ่มเติมเปลี่ยนแปลง ฉบับที่ 1**

**ประธานสภาฯ** ขอเชิญท่านนายก อบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่านสำหรับวาระตามที่องค์การบริหารส่วนตำบลนาไม้ไผ่ได้ประกาศใช้แผนพัฒนาท้องถิ่น ๔ ปี (พ.ศ. ๒๕๖๑ – ๒๕๖๔) ไปแล้วแต่เนื่องจากว่าองค์การบริหารส่วนตำบลนาไม้ไผ่และประชาชนยังมีโครงการ/กิจกรรม/งาน/ปัญหาต่างๆ ที่จะต้องดำเนินการให้กับประชาชน จึงมีความจำเป็นที่จะต้องเพิ่มเติมและเปลี่ยนแปลงแผนพัฒนาท้องถิ่นดังกล่าว ภายใต้ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น พ.ศ. ๒๕๔๘ ระเบียบกระทรวงมหาดไทย ว่าด้วยการจัดทำแผนพัฒนาขององค์กรปกครองส่วนท้องถิ่น (ฉบับที่ ๒) พ.ศ. ๒๕๕๙ ซึ่งได้กำหนดให้องค์กรปกครองส่วนท้องถิ่นมีอำนาจและหน้าที่ในการจัดทำแผนพัฒนาท้องถิ่น เพื่อใช้เป็นกรอบในการจัดทำงบประมาณรายจ่ายประจำปี งบประมาณรายจ่ายเพิ่มเติม และงบประมาณจากเงินสะสมในช่วงของแผนนั้น รวมทั้งวางแนวทางเพื่อให้มีการปฏิบัติให้บรรลุวัตถุประสงค์ตามโครงการพัฒนาที่กำหนดไว้ในแผนพัฒนาท้องถิ่น จึงมีความจำเป็นอย่างยิ่งที่องค์การบริหารส่วนตำบลนาไม้ไผ่ จะต้องเสนอสภาฯ พิจารณานำบรรจุโครงการ แผนพัฒนาท้องถิ่น ๔ ปี (พ.ศ.๒๕๖๑ – ๒๕๖๔) เพิ่มเติม เปลี่ยนแปลง ฉบับที่ ๑ พ.ศ.๒๕๖๐ทั้งนี้ได้มีการดำเนินการประชุมประชาคมท้องถิ่น ร่วมกับคณะกรรมการพัฒนาท้องถิ่น โดยให้ความเห็นชอบร่วมกัน ในวันที่ ๑๑ สิงหาคม ที่ผ่านมาเป็นที่เรียบร้อยแล้ว จึงเสนอสภาฯ พิจารณาให้ความเห็นชอบในวันนี้

**ประธานสภาฯ** ขอเชิญท่านปลัด อบต.

**นายนพดล ไชยศร** ขอให้สมาชิกที่ขอเปลี่ยนแปลงได้อธิบายสาเหตุที่ขอเปลี่ยนแปลงช่วยอธิบายรายละเอียดให้ชัดเจนเพื่อเจ้าหน้าที่จะได้ระบุในระบบได้ถูกต้อง

**ประธานสภาฯ** ขอเชิญท่านสมาชิกหมู่ที่ 1

**นายวิชาชาญ ชนูดหอม** เรียนท่านประธานสภาฯ ผมนายวิชาชาญ ชนูดหอม ส.อบต.หมู่ที่ 1 สาเหตุที่หมู่ที่ 1 ขอเปลี่ยนแปลงโครงการโดยผ่านเวทีประชาคมเมื่อเดือนก่อนโดยเปลี่ยนโครงการจากขุดลอกคลองกรนซึ่งก็พิจารณาดูแล้วเห็นว่าผู้ใหญ่บ้าน กำนัน ได้ส่งโครงการไปของบประมาณของอำเภอ จังหวัด เยอะแล้ว สำหรับการขุดลอกคลองกรน โดยในส่วนของหมู่ที่ 1 ในปี 2559 เราได้มีการขยายไหล่ทางข้างละ 50 เซนติเมตรก็ได้มาเกือบตลอดสายเหลืออยู่แค่นิดเดียวปีนั้นท่านเลขาบอกผมว่าตลอดแน่ เวลาประชุมประชาคมผมก็เลยคิดว่าไม่ต้องส่งไปแล้วโครงการนี้ทำโครงการอื่นเลยทีนี้พอเอาจริงก็ได้ไม่ตลอดสายก็เลยเปลี่ยนโครงการเป็นโครงการขยายไหล่ทางเสริมเหล็กสายบ้านทุ่งข่า สำหรับสายบ้านทุ่งข่า ปีนี้เลยเปลี่ยนโครงการขุดลอกคลองกรน มาขยายไหล่ทางข้างสายบ้านทุ่งข่าข้างละ 50 เซนติเมตรเพื่อให้ชาวบ้านปลอดภัยในชีวิตและทรัพย์สินในการใช้เส้นทางและหากงบประมาณเหลือจากการขยายไหล่ทางแล้วก็ให้ไปคิดโดยเอาโครงการที่ 2 ขึ้นมาดำเนินการ ก็ต้องขอความเห็นใจจากเพื่อนสมาชิกด้วย

**นายนพดล ไชยศร** ต่อไปหมู่ที่ 8

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8ตามโครงการเดิมของหมู่ที่ 8 โครงการเกี่ยวกับการออกเอกสารสิทธิ์ ซึ่งเมื่อดูความเป็นไปได้แล้วมีค่อนข้างน้อยมากที่จะทำได้ ทางหมู่บ้านจึงขอเปลี่ยนแปลงโครงการมาเป็นโครงการปรับปรุงท่อเมนประปา 2 จุด จากข้างโรงรมใสกรูด ถึงบ้านนายอุสาต์ วงศ์เมฆ หมู่ที่ 8 และโครงการที่ 2 เปลี่ยนท่อเมนประปาจากบ้านนายอภินันต์ หนูริง ถึง บ้านนายชม ทุกท่านคงเข้าใจว่าหมู่ที่ 8 มีปัญหาเรื่องน้ำ

**นายนพดล ไชยศร** ต่อไปเชิญ หมู่ที่ 11

**นายณรงค์ อักษรไทย** เรียนท่านประธานสภาฯ ผมนายณรงค์ อักษรไทย ส.อบต.หมู่ที่ 11 โครงการเดิมของหมู่ที่ 11 คือ สร้างหอถังแชมเปญพร้อมขยายท่อเมน แต่เนื่องจากตอนนี้หมู่ที่ 11 มีประปาอยู่ทั้งหมด 3 ตัว ใช้ประมาณ 120 ครัวเรือน หมู่ที่ 11 มีครัวเรือนทั้งหมด 145 ครัวเรือน เราก็เลยเห็นว่าถนนตอนนี้มีความเสียหายเยอะเนื่องจากประมาณ 2-3 เดือนที่ผ่านมามีรถบรรทุกดิน 6 ล้อวิ่งผ่าน เลยทำให้ถนนเกิดเป็นหลุมบ่อใหญ่ๆ เลยขอเปลี่ยนโครงการมาทำถนนคอนกรีตเสริมเหล็กทั้งแต่สามแยกโรงประชุมไปต่อเขตหมู่ที่ 3 ผมก็ต้องขอความเห็นชอบจากเพื่อนสมาชิกทุกท่านด้วย

**นายนพดล ไชยศร** ขอเชิญสมาชิกหมู่ที่ 14

**นายชัยณรงค์ เพชรส่งศรี** เรียนท่านประธานสภาฯ ผมนายชัยณรงค์ เพชรส่งศรี ส.อบต.หมู่ที่ 14 โครงการเดิมของหมู่ที่14 คือ ถนนบุกเบิกสายบ้านนายสมพร จริตงาม ถึง เขตหมู่ที่ 7 ถนนสายนี้ทางป่าไม้เขาอนุญาตไม่ได้ทางหมู่ที่ 14 เลยต้องเปลี่ยนแปลงโครงการมาเป็นถนนคอนกรีตสายบ้านนายฉิ่ง และอีกส่วนหนึ่งงบประมาณ สามแสนหกหมื่นแบ่งเป็นสองโครงการ ให้ทำถังกรอกน้ำ 2 ลูกด้วย ซึ่งทางหมู่บ้านก็ได้ทำประชาคมเป็นที่เรียบร้อยแล้ว ผมก็ต้องขอให้เพื่อนสมาชิกเห็นชอบด้วย

**นายนพดล ไชยศร** มีสมาชิกท่านใดจะสอบถามบ้างหรือไม่

**ประธานสภาฯ** สมาชิกท่านใดไม่เห็นชอบแผนพัฒนาท้องถิ่นสี่ปี (พ.ศ. 2561 – 2564) เพิ่มเติมเปลี่ยนแปลง ฉบับที่ 1 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบแผนพัฒนาท้องถิ่นสี่ปี (พ.ศ. 2561 – 2564) เพิ่มเติมเปลี่ยนแปลง ฉบับที่ 1 โปรดยกมือขึ้น

**มติที่ประชุม** เห็นชอบ21 เสียง

งดออกเสียง 2 คน

**3.2 เรื่**อง ขอขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561

**ประธานสภาฯ** ขอเชิญท่านนายกอบต.

**นายชัยพิภัทร รัตนบุรี** เรียนท่านประธานสภาฯ และเพื่อนสมาชิกทุกท่าน สำหรับวาระนี้เนื่องจากว่าตอนนี้ข้อบัญญัติงบประมาณรายจ่ายประจำปีงบประมาณ พ.ศ. 2561 เรายังอยู่ในขั้นดำเนินการเพราะว่าหลายๆหมู่บ้านที่เปลี่ยนแปลงโครงการเลยแล้วเสร็จไม่ทันทำให้ไม่สามารถที่จะดำเนินการร่างข้อบัญญัติขึ้นมาได้ที่จะขออนุมัติต่อสภา ดังนั้นจึงขอขยายเวลาพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 จนถึงวันที 30 กันยายน 2560

**ประธานสภาฯ** สมาชิกท่านใดไม่เห็นชอบขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบขยายเวลาการพิจารณาร่างข้อบัญญัติงบประมาณรายจ่ายประจำปีงบประมาณ พ.ศ. 2561 โปรดยกมือขึ้น

**มติที่ประชุม** เห็นชอบ 21 เสียง

งดออกเสียง 2 คน

**3.3 เรื่องขอความเห็นชอบก่อสร้างอาคารดันน้ำคลองวังใหญ่ หมู่ที่ 13**

**ประธานสภาฯ** เนื่องจากคลองวังใหญ่ซึ่งอยู่ในพื้นที่ของหมู่ที่ 13 ซึ่งใช้งบประมาณของกรมชลประทานเนื่องจากฤดูฝนน้ำจะลงจากช่องหินลูกช้างและบริเวณใกล้เคียงซึ่งพื้นที่หมู่ที่ 13 เป็นภูเขาทั้งสองข้างน้ำก็จะลงมาคลองวังใหญ่ การก่อสร้างอาคารดันน้ำก็เพื่อที่จะกักเก็บน้ำไว้ใช้ในฤดูแล้งซึ่งชาวบ้านในพื้นที่หมู่ที่ 13 และพื้นที่ใกล้เคียงสามารถใช้ประโยชน์ได้ซึ่งน้ำในคลองวังใหญ่จะไหลสู่คลองเสา จากคลองเสาลงแม่น้ำตรัง หลังจากนี้ช่างจากชลประทานจะลงสำรวจพื้นที่คาดว่าจะก่อสร้างได้ในปีงบประมาณ 2562

**ประธานสภาฯ** ขอเชิญท่านอภินันต์ หนูริง

**นายอภินันต์ หนูริง** เรียนท่านประธานสภาฯ ผมนายอภินันต์ หนูริง ส.อบต.หมู่ที่ 8 อยากให้ท่านประธานช่วยขยายคำว่าดันน้ำ

**ประธานสภาฯ** เป็นการก่อคล้ายกับอ่างเก็บน้ำเพื่อเป็นการกักเก็บน้ำ

**ที่ประชุม** ได้ถามคนในพื้นที่หรือไม่

**ประธานสภาฯ** ถามแล้วยินยอม

**ประธานสภาฯ** มีสมาชิกท่านใดต้องการจะสอบถามอีกหรือไม่ ถ้าไม่มีผมจะขอความเห็นชอบจากที่ประชุม(ในหลักการ) ก่อน

**ประธานสภาฯ** สมาชิกท่านใดไม่เห็นชอบก่อสร้างอาคารดันน้ำคลองวังใหญ่ หมู่ที่ 13 โปรดยกมือขึ้น/ไม่มีนะครับ

**ประธานสภาฯ** สมาชิกท่านใดเห็นชอบก่อสร้างอาคารดันน้ำคลองวังใหญ่ หมู่ที่ 13 โปรดยกมือขึ้น

**มติที่ประชุม** เห็นชอบ 21 เสียง

งดออกเสียง 2 คน

**นายนพดล ไชยศร** ที่ของหมู่ที่ 10 ไม่ทราบว่ามีเอกสารสิทธิ์หรือไม่

**นายผล กล้าปราบโจร** ถนนสายสวนนายแปลก ไปออกบ้านนางละมัยเป็นถนนที่เขาบุกเบิกให้แล้วและก็มี นส. 3 ถนนสายนี้ทำไปไม่มีปัญหาแน่นอนเรื่องเอกสารสิทธิ์ถนนสายนี้จะเป็นประโยชน์มากกับชาวบ้าน และอีกเรื่องการขยายเขตไฟฟ้าสาธารณะของหมู่ที่ 10 รายชื่อก็ได้ไปแล้ว 4 เหลือ 3 คน เอกสารอยู่ที่ อบต.อยุ่แล้ว ของนายเจริญ และก็นายวิโรจน์ แก้วมีบุญ และนายเอี่ยม ช่วยเกิด ขอให้ฝ่ายบริหารช่วยติดตามให้ด้วย

**นายนพดล ไชยศร** สาเหตุที่ต้องขอให้มีการยืนยันเรื่องเอกสารสิทธิ์ เนื่องจากว่าตอนนี้ ภทบ5 ไม่มีแล้ว เพราะหากพื้นที่นั้นเป็น ภทบ5 เราก็ไม่สามารถดำเนินการได้

**นายชัยพิภัทร รัตนบุรี** เรื่องของการบุกเบิกถนนสายสวนยางนายแปลกไปถึงบ้านนางละมัย หมู่ที่ 10 คือช่วงแรกจะเป็นโฉนดตอนที่สองที่ยังไม่บุกเบิกตอนนั้นจะเป็น ภทบ5 ไม่มีเอกสารสิทธิ์ ก็ต้องขอทำความเข้าใจกับท่านสมาชิกหมู่ที่ 10 ด้วยถึงสาเหตุที่ไม่สามารถดำเนินการให้ท่านได้ทั้งหมด

**ระเบียบวาระที่ 4 เรื่องสืบเนื่อง (ถ้ามี)**

**4.1 เรื่อง……………………………………..**

**ระเบียบวาระที่ 5 เรื่องอื่นๆ**

**5.1 เรื่อง การจัดงานชักพระ**

**นายนพดล ไชยศร** พรุ่งนี้จะมีการประชุมเกี่ยวกับรายละเอียดการจัดงานซึ่งผมจะเข้าร่วมประชุมด้วยในวันพรุ่งนี้ซึ่งมีรายละเอียดอย่างไรผมจะแจ้งให้ทราบอีกครั้ง แต่ที่แน่ๆคือวันที่ 6 ตุลาคม เรือจะต้องออกจากวัดแล้ว

**นายสมพร รัตนคช** เรียนท่านประธานสภาฯ ผมนายสมพร รัตนคช ส.อบต. หมู่ที่ 9 สืบเนื่องจากเหตุการณ์เมื่อวันที่ 13 สิงหาคม ที่ผ่านมาเกี่ยวกับอุทกภัยหรือภัยธรรมชาติ ผมอยากจะให้ อบต.ของเรามีการมาตรการในการรองรับด้วยเพื่อเป็นการแก้ปัญหาเบื้องต้นอย่างทันการ

**นายชัยพิภัทร รัตนบุรี** วันที่เกิดเหตุ ผมอยู่นอกสถานที่และการเกิดเหตุก็เร็วมากเลยไม่สามารถลงพื้นที่ได้ ก็ขอให้สมาชิกทุกท่านได้ทำหนังสือเข้ามาว่า หมู่บ้านของท่านมีอะไรที่เสียหายบ้างเพื่อที่ได้นำงบประมาณไปแก้ไขปัญหาเบื้องต้น

**ประธานสภาฯ** ประธานกล่าวปิดการประชุมเวลา 15.50 น.

(ลงชื่อ) ผู้ตรวจสอบบันทึกรายงานการประชุม

(นายนพดล ไชยศร)

เลขานุการสภาองค์การบริหารส่วนนาไม้ไผ่

(นายสมพร รัตนคช)

กรรมการตรวจรายงานการประชุม

(นายสมนึก สมมาตร) (นายผล กล้าปราบโจร)

กรรมการตรวจรายงานการประชุม กรรมการตรวจรายงานการประชุม